TABEL CORESPONDENŢĂ

|  |  |
| --- | --- |
| RNTR 9, aprobat prin OMTCT nr. 2.13.1/2005, cu modificările și completările ulterioare | OMTI modificare și completare RNTR 9 |
| Definiții | |
| b) *produs* - un sistem, echipament, piesă, componentă sau entitate tehnică utilizată la fabricarea unui vehicul sau pentru înlocuirea celui existent pe un vehicul (include şi produsele montate pe un vehicul ulterior fabricării, ca accesorii). Poate fi:  b1) *produs de origine* – produs utilizat la fabricarea unui vehicul şi care a echipat vehiculul la omologarea de tip a acestui vehicul;  b2) *produs de schimb* – produs destinat să fie utilizat la un vehicul pentru a înlocui un produs montat pe acest vehicul; | b) *produs* - un sistem, un echipament, o piesă, o componentă sau o unitate tehnică separată utilizate la fabricarea unui vehicul rutier, pentru înlocuirea celor existente pe un vehicul rutier sau pentru montarea/utilizarea ulterioară pe un vehicul rutier omologat; |
| - | b1) *produs de origine* – produs fabricat potrivit specificaţiilor şi standardelor de producţie prevăzute de producătorul vehiculului rutier pentru fabricarea unor produse utilizate pentru asamblarea vehiculului rutier în cauză. Aceasta cuprinde produsele fabricate pe aceeaşi linie de producţie cu produsele în cauză. Se consideră, dacă nu se dovedeşte contrariul, că produsele sunt de origine în cazul în care producătorul lor atestă faptul că produsele corespund nivelului calitativ al produselor utilizate pentru asamblarea vehiculului rutier în cauză şi că au fost fabricate potrivit specificaţiilor şi standardelor de producţie ale producătorului vehiculului rutier; |
| c) *material de exploatare* – substanţe necesare la utilizarea la vehicule rutiere, care se consumă sau se uzează în timpul utilizării vehicului rutier şi care se completează sau se înlocuiesc în timpul exploatării acestuia, cuprinzând carburanţii auto, lubrifianţii auto, aditivii pentru carburanţii auto, lichidele pentru frână, lichidele de răcire, uleiurile hidraulice; | c) *material de exploatare* — substanțe necesare la utilizarea unui vehicul rutier, care se consumă sau se uzează în timpul utilizării unui vehicul rutier și care se completează ori se înlocuiesc în timpul exploatării acestuia; materialele de exploatare nu pot avea caracterul de produs de origine; |
| x) *categorie de omologare a vehiculelor* – clasificare a vehiculelor prevăzută în RNTR 2 care se referă la omologarea acestora. | Se abrogă |
| Abrevieri | |
| d) *RNTR 1* – Reglementări privind certificarea încadrării vehiculelor înmatriculate sau înregistrate în normele tehnice privind siguranţa rutieră, protecţia mediului şi în categoria de folosinţă conform destinaţiei, prin inspecţia tehnică periodică, aprobate prin Ordinul ministrului transporturilor, construcţiilor şi turismului nr. 2.133/2005, cu modificările şi completările ulterioare; | d) RNTR 1 – Reglementări privind inspecţia tehnică periodică a vehiculelor înmatriculate sau înregistrate în România – RNTR 1, aprobate prin Ordinul ministrului transporturilor, construcţiilor şi turismului nr. 2.133/2005, cu modificările şi completările ulterioare; |
| e) *RNTR 2* – Reglementări privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea, aprobate prinOrdinul ministrului lucrărilor publice, transporturilor şi locuinţei nr. 211/2003, cu modificările şi completările ulterioare; | e) RNTR 2 – Reglementări privind omologarea de tip şi eliberarea cărţii de identitate a vehiculelor rutiere, precum şi omologarea de tip a produselor utilizate la acestea, aprobate prin Ordinul ministrului transporturilor, infrastructurii şi comunicațiilor nr. 2.224/2020; |
| **Anexa 2 / Categorii de omologare ale vehiculelor pentru care se solicită autorizarea** | |
| Legendă (a se vedea definiţiile complete din RNTR 2): | Legendă: |
| T1 – tractoare agricole sau forestiere cu roţi, a căror viteză maximă constructivă nu depăşeşte 40 km/h, al căror ecartament minim al axei celei mai apropiate de conducător este egal sau mai mare de 1.150 mm, cu masa proprie mai mare de 600 kg şi cu garda la sol mai mică sau egală cu 1.000 mm;  T2 – tractoare agricole sau forestiere cu roţi, a căror viteză maximă constructivă nu depăşeşte 40 km/h, al căror ecartament minim este mai mic de 1.150 mm, cu masa proprie mai mare de 600 kg şi cu garda la sol mai mică sau egală cu 600 mm;  T3 – tractoare agricole sau forestiere cu roţi, a căror viteză maximă constructivă nu depăşeşte 40 km/h, iar masa proprie este mai mică sau egală cu 600 kg;  T4 – tractoare agricole sau forestiere speciale cu roţi, a căror viteză maximă constructivă nu este mai mare de 40 km/h;  T5 – tractoare agricole sau forestiere cu roţi, a căror viteză maximă constructivă este mai mare de 40 km/h;  MAL – maşini autopropulsate pentru lucrări cu roţi şi care circulă pe drumurile publice (înmatriculate sau înregistrate). | T1 – tractoare agricole sau forestiere cu roţi, al căror ecartament minim al axei celei mai apropiate de conducător este egal sau mai mare de 1.150 mm, cu masa proprie mai mare de 600 kg şi cu garda la sol mai mică sau egală cu 1.000 mm;  T2 – tractoare agricole sau forestiere cu roţi, al căror ecartament minim este mai mic de 1.150 mm, cu masa proprie mai mare de 600 kg şi cu garda la sol mai mică sau egală cu 600 mm;  T3 – tractoare agricole sau forestiere cu roţi cu masa proprie este mai mică sau egală cu 600 kg;  T4 – tractoare agricole sau forestiere speciale cu roţi;  T5 – tractoare agricole sau forestiere cu roţi, a căror viteză maximă constructivă este mai mare de 40 km/h, cu excepția tractoarelor din categoriile T1b, T2b, T3b și T4b;  MAL – maşini autopropulsate.” |
| Anexa 3 | |
| 6.2. Componentele şi materialele care afectează siguranţa circulaţiei sunt certificate? (DA, NU, NEAPLICABIL) | 6.2. Sunt utilizate produse și/sau materiale de exploatare care respectă cerințele prevăzute în Ordonanța Guvernului nr. 80/2000 privind omologarea și certificarea produselor și materialelor de exploatare utilizate la vehiculele rutiere în vederea introducerii pe piață sau punerii la dispoziție pe piață în România, precum și supravegherea pieței pentru acestea, aprobată cu modificări şi completări prin Legea nr. 671/2002, cu modificările şi completările ulterioare? (DA, NU) |
| Anexa 4 | |
| 5.5.4. Operatorul economic se va asigura că produsele de schimb şi materialele de exploatare aprovizionate şi/sau utilizate:  – sunt însoţite de un document care să ateste garanţia acordată, emisă în conformitate cu legislaţia aplicabilă în vigoare (pentru toate produsele de schimb şi materialele de exploatare);  – respectă cerinţele prevăzute în Ordonanţa Guvernului nr. 80/2000 privind omologarea şi certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă şi de comercializare a acestora, aprobată cu modificări şi completări prin Legea nr. 671/2002, cu modificările şi completările ulterioare (pentru produsele de schimb şi materialele de exploatare noi);  – sunt însoţite de o declaraţie de conformitate emisă de producător (pentru produsele de schimb şi materialele de exploatare noi) sau de operatorul economic autorizat (pentru produsele de schimb recondiţionate). | 5.5.4. Operatorul economic se va asigura că produsele şi materialele de exploatare aprovizionate şi/sau utilizate:  – respectă cerinţele prevăzute în Ordonanţa Guvernului nr. 80/2000 privind omologarea şi certificarea produselor şi materialelor de exploatare utilizate la vehiculele rutiere, precum şi condiţiile de introducere pe piaţă şi de comercializare a acestora, aprobată cu modificări şi completări prin Legea nr. 671/2002, cu modificările şi completările ulterioare (pentru produsele şi materialele de exploatare noi);  – sunt însoţite de o declaraţie de conformitate emisă de operatorul economic autorizat (pentru produsele de schimb recondiţionate). |
| 5.5.4.1La repararea, modificarea constructivă sau reconstrucţia vehiculelor rutiere, în cazul intervenţiei la sistemele care privesc siguranţa circulaţiei, protecţia mediului, eficienţa energetică şi protecţia împotriva furturilor, prevăzute în cap V din RNTR 4, şi care sunt reglementate de directivele/regulamentele UE sau de regulamentele CEE-ONU, operatorul economic trebuie să utilizeze numai produse şi materiale de exploatare de origine, omologate sau certificate în conformitate cu legislaţia în vigoare. Operatorul economic este obligat să elibereze beneficiarului certificate de garanţie pentru lucrările executate, care să includă şi duratele de garanţie aferente produselor utilizate, în conformitate cu legislaţia în vigoare. | 5.5.4.1Operatorul economic trebuie să elibereze beneficiarului certificate de garanţie pentru lucrările executate, care să includă şi duratele de garanţie aferente produselor utilizate, în conformitate cu legislaţia în vigoare. |
| Anexa 10 | |
| 6.2. Componentele şi materialele care afectează siguranţa circulaţiei sunt certificate? (DA, NU). | 6.2. Sunt utilizate produse și/sau materiale de exploatare care respectă cerințele prevăzute în Ordonanța Guvernului nr. 80/2000 privind omologarea și certificarea produselor și materialelor de exploatare utilizate la vehiculele rutiere în vederea introducerii pe piață sau punerii la dispoziție pe piață în România, precum și supravegherea pieței pentru acestea? (DA, NU) |